***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΠΟΛΩΝΙΑ – ΒΕΡΟΛΙΝΟ**

**Κρακοβία, Βαρσοβία, Βρότσλαβ, Βερολίνο**

**6 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **08/08** | **13/08** |

**1η ημέρα: ΠΑΤΡΑ – ΑΘΗΝΑ – ΒΕΡΟΛΙΝΟ**

Συγκέντρωση των εκδρομέων στις 03:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος.

Ακολουθεί η πτήση μας με την AEGEAN A3820στις 08:40για το Βερολίνο. Άφιξη στις 10:35, επιβίβαση στο πούλμαν και ξεκινάμε την ξενάγηση μας στην κοσμοπολίτικη πόλη, που είναι η μεγαλύτερη σε έκταση και πληθυσμό πόλη της Γερμανίας. Πρώτη μας στάση στην περίφημη Πύλη του Βρανδεμβούργου (Μπραντεμπούργκερ), μια πανώρια αψίδα – απομίμηση των μαρμάρων του Παρθενώνα.  Μπροστά μας ξανοίγεται πελώρια η λεωφόρος Ούντερ ντελ Λίντεν και η κεντρική πλατεία Μαρξ Ένγκελς. Θα συνεχίσουμε με το Πανεπιστήμιο, την Όπερα, το Κεντρικό Πάρκο στην 17η λεωφόρο, την Αλεξάντερπλατς και τα απομεινάρια του Τείχους που χώριζε την πόλη στα δύο πριν την ένωσή της και φυσικά το ιστορικό σημείο ελέγχου Τσάρλι. Ακολουθεί επίσκεψη στο Pergamon Panorama γιατί η ελληνική πτέρυγα του Μουσείου της Περγάμου ανακαινίζεται για κάποια χρόνια ήδη, άρα δεν βλέπουμε τον Βωμό της Περγάμου. Όλα τα αρχαία αγάλματα μεταφέρθηκαν στο Pergamon Panorama όπου βλέπουμε τα ελληνικά αγάλματα, που μεταφέρθηκαν εκεί, και σε ψηφιακή μορφή βλέπουμε τον Βωμό της Περγάμου εκεί, καθώς και όλη την Ακρόπολη της αρχαίας Περγάμου. Μετά το τέλος της ξενάγησης, θα έχουμε χρόνο για καφέ και ελαφρύ γεύμα Το απόγευμα , μεταφορά και τακτοποίηση στο ξενοδοχείο μας. Για το βράδυ σας προτείνουμε διασκέδαση στα στέκια του πρώην ανατολικού τομέα. Διανυκτέρευση.

**2η ημέρα: ΒΕΡΟΛΙΝΟ (Ανάκτορα ΣΑΝ ΣΟΥΣΙ - ΠΟΤΣΝΤΑΜ)**

Πρωινό και  ξεκινάμε την εκδρομή μας στο γοητευτικό Πότσδαμ ,πρωτεύουσα του Βρανδεμβούργου και τα παλάτια του. Το Δημαρχείο (Pατχάους) του 18ου αιώνα και η Nικολάικιρχε που δεσπόζει στην αγορά της πόλης, θα επικεντρώσουν το ενδιαφέρον μας πριν καταλήξουμε στο Bασιλικό Παλάτι Σαν Σουσί, της υπέρτατης έκφρασης του ροκοκό. Το παλάτι το οποίο το 1990 ανακηρύχθηκε Μνημείο Παγκόσμιας Πολιτιστικής Κληρονομιάς της UNESCO, βρίσκεται πάνω σ’ ένα πλάτωμα που κατασκευάστηκε για το Φρειδερίκο το Mεγάλο και προοριζόταν για καταφύγιο «ξεγνοιασιάς» (Sans Souci), όπου ο μονάρχης θα μπορούσε να αφοσιωθεί στη μουσική και στη φιλοσοφία. Το μεσημέρι επιστροφή στην πόλη και χρόνος ελεύθερος για μία επίσκεψη στην αγορά και το θρυλικό πολυκατάστημα KA-DE-WE. Για το βράδυ προτείνουμε μία μπύρα στη Savigny Platz ή το υπερθέαμα Βαριετέ στο διάσημο Friedrichstadtpalact. Επιστροφή στο Βερολίνο . Για τον ελεύθερο χρόνο σας το απόγευμα , σας προτείνουμε να επισκεφθείτε την καρδιά του νέου Βερολίνου την Potsdamer Platz – την πλατεία που δεν κοιμάται ποτέ .. Εδώ βρίσκεται το Sony Center με τον εντυπωσιακό θόλο, το filmmuseum με κοστούμια της Μαρλεν Ντιντριχ, και το Casino. Επίσης μπορείτε να ξεναγηθείτε στην Markthalle Neun στο Kreuzberg, είναι μια από τις λίγες αγορές που έχουν διασωθεί από το 19ο αιώνα. Εδώ θα βρείτε τοπικούς σεφ να παρασκευάζουν νόστιμα και οικονομικά πιάτα απ’ όλο τον κόσμο. Διανυκτέρευση

**3η ημέρα: ΒΕΡΟΛΙΝΟ – ΒΡΟΤΣΛΑΒ – ΚΡΑΚΟΒΙΑ**

Πρωινό και αναχωρούμε για την Πολωνία με πρώτο σταθμό μας το Βρότσλαβ .Με την άφιξη μας , θα ξεκινήσουμε την περιήγηση μας από το νησί Πιάσεκ στον ποταμό Όντρα και θα συνεχίσουμε στη μεγάλη κεντρική πλατεία Ρίνεκ με τα κτίσματα των συντεχνιών και το παλιό Δημαρχείο, από τα ωραιότερα της Πολωνίας. Στη συνέχεια θα φωτογραφίσουμε το περίφημο Hala Silesia έργο του διάσημου αρχιτέκτονα Μαξ Μπέργκ και θα ολοκληρώσουμε με το Ναό της Αγίας Ελισάβετ, του οποίου ο γοτθικός πύργος φθάνει τα 92μ. Χρόνος ελεύθερος και αργά το μεσημέρι θα αναχωρήσουμε για τον τελικό μας προορισμό , την πόλη της Κρακοβίας . Τακτοποίηση στο ξενοδοχείο μας. Διανυκτέρευση.

**4η ημέρα: ΚΡΑΚΟΒΙΑ (ΑΟΥΣΒΙΤΣ)**

Μετά το πρωινό , θα επισκεφτούμε το κορυφαίο σύγχρονο μνημείο βαρβαρότητας και ανθρώπινης φρίκης: τα στρατόπεδα συγκέντρωσης στο Άουσβιτς, όπου βρήκαν τον θάνατο περισσότεροι από 4.000.000 άνθρωποι, 28 διαφορετικών εθνοτήτων. Χαρακτηρισμένο ως μνημείο παγκόσμιας κληρονομιάς από την UNESCO , οι Πολωνοί το αποκαλούν και «το μεγαλύτερο αόρατο νεκροταφείο στον κόσμο» και δυστυχώς δεν έχουν άδικο. Στην επίσκεψή μας θα μπούμε και στις δύο πτέρυγες του στρατοπέδου, Άουσβιτς Ι και Άουσβιτς ΙΙ (ή Μπίρκεναου), όπου θα δούμε πολλούς διασωθέντες χώρους, το μνημείο του Ολοκαυτώματος στο Μπίρκεναου καθώς και θα παρακολουθήσουμε ρεαλιστικές περιγραφές της ναζιστικής θηριωδίας. Επιστροφή στην Κρακοβία και θα ξεκινήσουμε την περιπατητική μας ξενάγησηπρος την κεντρική πλατεία Ρύνεκ Γκλόβνυ, τη μεγαλύτερη μεσαιωνική πλατεία της Ευρώπης. Μεταξύ άλλων θα δούμε τον πύργο του Δημαρχείου, την Βασιλική της Παρθένου Μαρίας , την παλαιά υφασματαγορά Σουτσένιτσε, και παρατηρούμε τα κτίρια των παλιών πανεπιστημίων όπου φοίτησε ο περίφημος Πολωνός αστρονόμος Νικόλαος Κοπέρνικος. Κατά τη διάρκεια της διαδρομής θα δούμε πολλά ενδιαφέροντα κτίρια, στοές, γραφικά καφέ και μαγαζάκια. Συνεχίζουμε προς τα τείχη Μπάρμπικαν και από εκεί αναχωρούμε για την παλιά εβραϊκή συνοικία Κάζιμιρτζ, που αποτέλεσε το σκηνικό για τα γυρίσματα της κινηματογραφικής ταινίας «Η λίστα του Σίντλερ». Χρόνος ελεύθερος για καφέ και φαγητό στο κέντρο της πόλης. Αργά το απόγευμα επιστροφή στο ξενοδοχείο . Διανυκτέρευση.

**5η ημέρα: ΚΡΑΚΟΒΙΑ (Αλατωρυχεία ΒΙΕΛΙΤΣΚΑ)**

Πρωινό και ακολουθεί μία ακόμη εξαιρετικά ενδιαφέρουσα και απίστευτα φαντασμαγορική ξενάγηση. Θα επισκεφθούμε τα μοναδικά και παγκοσμίως διάσημα αλατωρυχεία Βιελίτσκα . Τα αλατωρυχεία ιδρύθηκαν τον 13ο αιώνα και είναι από τα παλαιότερα αλατωρυχεία της Ευρώπης . Η εξόρυξη του αλατιού άρχισε το 1290 και συνεχιζόταν απρόσκοπτα μέχρι το 1996, οπότε και εξαντλήθηκαν τα αποθέματα. Τα Αλατωρυχεία Βιελίτσκα , εκτείνονται σε εννέα υπόγεια επίπεδα και φθάνει σε βάθος τα 327 μέτρα, με περισσότερες από 2.040 αίθουσες, στοές 300 χλμ., που είναι λαξεμένες πάνω σε συμπαγείς όγκους αλατιού, καθώς και υπόγειες λίμνες. Το 1950, τα αλατωρυχεία μετατράπηκαν σε μουσείο. Η περιήγηση στους χώρους έχει διάρκεια περίπου δύο ώρες και γίνεται συνοδεία ξεναγού, σε μία διαδρομή περίπου 2 χλμ. πεζή. Το σπουδαιότερο αξιοθέατο μέσα στο ορυχείο είναι το μουσείο, που βρίσκεται στον τρίτο όροφο και σε βάθος 130 μέτρων. Επί σειρά ετών, οι αλατωρύχοι έφτιαχναν από αλάτι εντυπωσιακά έργα τέχνης, που κοσμούν σήμερα τις αίθουσες. Το πιο αξιόλογο ίσως ανάγλυφο μέσα σε ολόκληρο το αλατωρυχείο είναι ο σκαλιστός Μυστικός Δείπνος του Λεονάρντο ντα Βίντσι. Άλλα αγάλματα από αλάτι είναι της Αγίας Βαρβάρας, προστάτιδας των ανθρακωρύχων, του Νικολάου Κοπέρνικου, του Πάπα Ιωάννη Παύλου Β' και πολλών διασημοτήτων. Επιστροφή αργα το μεσημέρι στην Κρακοβία και χρόνος ελεύθερος να απολαύσετε το ιστορικό της κέντρο και να απολαύσετε τον καφέ και το φαγητό σας. Διανυκτέρευση.

**6η ημέρα: ΚΡΑΚΟΒΙΑ – ΒΑΡΣΟΒΙΑ – ΑΘΗΝΑ – ΠΑΤΡΑ**

Πρωινό και αναχώρηση για την τελευταία μας ημέρα , που είναι αφιερωμένη στη Βαρσοβία. Με μία πρώτη ματιά καθώς θα περιδιαβαίνουμε την όμορφη αυτή πρωτεύουσα θα μας δημιουργηθεί η εντύπωση ότι έχουμε μπροστά μας μία πόλη με κτίρια ηλικίας 200 ετών. Λάθος. Ό,τι θα αντικρύσουμε όπου κι αν κοιτάξουμε έχει κατασκευαστεί πριν από 70 χρόνια! Αυτό το παράδοξο αποτελεί και ένα βασικό στοιχείο της γοητείας της Βαρσοβίας, που είναι απολύτως συνυφασμένη με την ιστορία της .Για την ανοικοδόμηση των κτιρίων όπως ήταν πριν τον Πόλεμο χρησιμοποιήθηκαν αρχειακά αρχιτεκτονικά σχέδια, πίνακες ζωγραφικής και σκίτσα του 18ου αιώνα .Και το αποτέλεσμα όπως βλέπουμε σήμερα είναι τόσο άρτιο και συγκινητικό, ώστε βραβεύτηκε από την UNESCO και η πόλη χαρακτηρίστηκε ως μνημείο παγκόσμιας πολιτιστικής κληρονομιάς. Η ημέρα είναι αφιερωμένη στην Παλιά Πόλη της Βαρσοβίας. Συνήθως οι βόλτες ξεκινούν από την περίφημη Βασιλική Οδό που συνδέει το Παλάτι Βιλάνοφ του 17ου αιώνα με το κάστρο της Παλιάς Πόλης. Το τελευταίο της κομμάτι της Βασιλικής Οδού είναι πεζοδρομημένο και απολαυστικότατο: Περνά από σπουδαία κτήρια της πόλης, ναούς, high tech παγκάκια που… παίζουν Σοπέν, υπαίθριες εκθέσεις τέχνης, καφέ με θέα στις όχθες του Βιστούλα και καταλήγει στην πλατεία του Κάστρου, όπου αρχίζει η Παλιά Πόλη. Κουκλίστικη και πεντακάθαρη, η Παλιά Πόλη σηματοδοτείται από το κομψό, χωρίς φανφάρες κάστρο στις όχθες του Βιστούλα και μία πολύβουη- πλατεία που αποτελεί σημείο συνάντησης ντόπιων και επισκεπτών. Είναι γραφικότατη, με χρωματιστά κτίρια που ξαναχτίστηκαν εκ του μηδενός στα μεσαιωνικά τους πρότυπα από τους κατοίκους της πόλης και με μία παραδοσιακή υπαίθρια αγορά. Στο κέντρο της πλατείας δεσπόζει η… ξαδέρφη της Γοργόνας της Κοπεγχάγης, το άγαλμα της Γοργόνας της Βαρσοβίας. Ελεύθερος χρόνος για καφέ και φαγητό στην πόλη. Αργά το απόγευμα θα αναχωρήσουμε για το αεροδρόμιο της Βαρσοβίας , όπου ακολουθεί η πτήση επιστροφής μας με την AEGEAN A3873 στις 18.25**.** Άφιξη στην Αθήνα στις 21.55 και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 31/05** | **Τιμή από 01/06** |
| Τιμή σε δίκλινο | 1.180 € | 1.240 € |
| Τιμή σε μονόκλινο | 1.425 € | 1.485 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια **Αθήνα-Βερολίνο** και **Βαρσοβία-Αθήνα** με την **Aegean Airlines** (συμπεριλαμβάνεται χειραποσκευή 8 κιλά και βαλίτσα 23 κιλά).
* **02** διανυκτερεύσεις στη πόλη του **ΒΕΡΟΛΙΝΟΥ** , στο **LEONARDO HOTEL 4\***
* **03** διανυκτερεύσεις στη πόλη της **ΚΡΑΚΟΒΙΑΣ** , στο **NOVOTEL KRAKOW CITY WEST 4\***
* Πρωινό καθημερινά σε πλούσιο μπουφέ
* Μεταφορές, περιηγήσεις, ξεναγήσεις όπως αναφέρονται στο αναλυτικό πρόγραμμα της εκδρομής
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Αρχηγός/συνοδός
* Φόροι αεροδρομίων
* Φόρος διαμονής
* Ασφάλεια αστικής ευθύνης και ταξιδιωτική ασφάλεια(έως την ηλικία των 75 ετών)
* ΦΠΑ

**ΔΕΝ ΠΕΡΙΛΑΜΒΑΝΟΝΤΑΙ:**

* Ό,τι δεν αναφέρεται στα περιλαμβανόμενα ή αναφέρεται ως προαιρετικό.
* Είσοδοι σε μουσεία , μνημεία , αξιοθέατα

**ΑΛΑΤΩΡΥΧΕΙΑ ΒΙΕΛΙΤΣΚΑ** , 25 € για ηλικίες άνω των 65 και 27,5 € για ηλικίες κάτω των 65 ετών **ΑΟΥΣΒΙΤΣ** , 15 € για όλους .

**ΒΑΣΙΛΙΚΗ της ΠΑΡΘΕΝΟΥ ΜΑΡΙΑΣ ,** 2 € για ηλικίες 8-26 ετών και άνω των 60 και 4 € για τις υπόλοιπες ηλικίες .

* Φιλοδωρήματα/Αχθοφορικά/Bus parking/είσοδοι πόλεων(check points)**, 20 €** ανά άτομο (πληρώνονται στον προορισμό)**.**

**ΠΤΗΣΕΙΣ – AEGEAN**

ΑΘΗΝΑ – ΒΕΡΟΛΙΝΟ: 08:40 – 10:35

ΒΑΡΣΟΒΙΑ – ΑΘΗΝΑ: 18:25 – 21:55

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 25/07
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.